钦定古今图书集成/明伦汇编/氏族典/第225卷 > 《廖用贤尚友录》 > 杨璇
## 钦定古今图书集成/明伦汇编/氏族典/第225卷 > 《廖用贤尚友录》 > 杨璇

按《后汉书杨璇传》：“璇字机平，会稽乌伤人也。高祖父
茂，本河东人，从光武征伐，为威寇将军，封乌伤新阳
乡侯。建武中就国，传封三世，有罪国除，因而家焉。父
扶，交阯刺史，有理能名。兄乔，为尚书。璇初举孝廉，稍
迁，灵帝时为零陵太守。是时苍梧、桂阳猾贼相聚攻
郡县，璇乃特制马车，兵车克共会战，令马车居前，后”
车弓弩乱发，群盗波骇，伤斩无数，枭其渠帅，郡境以
清。荆州刺史赵凯诬奏璇实非身破贼而妄有其功，
遂槛车征璇。乃噬臂出血，书衣为章，具陈破贼形埶，
又言凯所诬状，潜令亲属诣阙通之。诏书原璇。拜议
郎。三迁为渤海太守，所在有异政，以事免。后尚书令
张温特表荐之，征拜尚书仆射，以病乞骸骨，卒于家。